recursal/SuperWikiNEXT-32B huggingface dataset:
**Den andre liberiske borgerkrigen** startet i 1999 da opprørsgruppen Liberians United for Reconciliation and Democracy (LURD), støttet av myndighetene i nabolandet Guinea, begynte å ta kontroll over nordre Liberia. Tidlig i 2003 vokste en annen opprørsgruppe, Movement for Democracy in Liberia (MODEL), frem i sørlige Liberia.

I juni-juli 2003 hadde president Charles Taylor kun kontroll over en tredjedel av landet. Hovedstaden Monrovia ble beleiret av LURD, en beleiring som kostet mange sivile livet, og tusenvis av mennesker ble fordrevet fra hjemmene sine.

29. juli 2003 gikk LURD med på våpenhvile, og ECOWAS sendte inn fredsbevarende styrker fra Nigeria. Fredsavtalen *Accra Comprehensive Peace Agreement* ble fremforhandlet og signert i Accra i Ghana den 18. august. President Taylor gikk av allerede 11. august og flyktet til Nigeria. 14. august ble beleiringen av Monrovia opphevet, og 200 amerikanske soldater ble sendt inn for å støtte de vestafrikanske fredsstyrkene.

Fredsbevegelsen Women of Liberia Mass Action for Peace regnes som viktige for at en fredsavtale ble inngått. De klarte blant annet å presse Charles Taylor til å delta på fredsforhandlingene, de demonstrerte utenfor forhandlingslokalene i ukevis, og da forhandlingene så ut til å mislykkes barrikaderte de forhandlingslokalene og ga klar beskjed om at de ikke ville flytte seg før forhandlingspartene tok samtalene mer på alvor. Over 3000 kristne og muslimske kvinner deltok i bevegelsen, som utøvet et kontinuerlig press på forhandlingspartene gjennom den skjøre prosessen med å få fremforhandlet en fredsavtale.

Gjennom FNs resolusjon 1509 utstedt 19. september, ble den fredsbevarende styrken UNMIL opprettet, og 1. oktober ble de første fredsbevarende styrkene i landet innlemmet i FN-styrken. Frem til presidentvalget i 2005 ble landet styrt av en overgangsregjering.

Referanser
----------

1. ↑  «Liberia >> Comprehensive Peace Agreement» (PDF). United States Institute of Peace (USIP). Arkivert fra originalen (PDF) 23. november 2011. Besøkt 7. oktober 2011.

|  |  |
| --- | --- |
| Oppslagsverk/autoritetsdata | LCCN
 |
**Den antikvariske bygningsnemnd** var et rådgivende utvalg oppretta av Kirke- og undervisningsdepartementet 25. mai 1921 med hjemmel i lov av 3. desember 1920 «um bygningsfreding» (§ 3). Nemnda skulle gi departementet råd i spørsmål om fredning av bygninger. Den hadde innstillende myndighet i spørsmål om fredning, og – når fredning var vedtatt – avgjørende myndighet i saker om riving og ombygging.

Nemnda bestod av en jurist, en arkitekt, to bygningskyndige og riksantikvaren. Sistnevnte var leder. Nemnda var i funksjon inntil lov om kulturminner av 1978 trådte i kraft. Etter dette blei nemndas mandat lagt til riksantikvarembetet.

Like etter opprettelsen iverksatte bygningsnemnda et arbeid med å skaffe oversikt over fredningsverdige bygninger. Ei første liste omfatta 810 enkeltbygg og anlegg.

Referanser
----------

1. ↑  *Kirke- og undervisningsdepartementets organisasjon*, utgitt av departementet i 1969, side 43.
2. ↑  *Offentlig kulturvern på fylkesnivå*, NOU 1977:50, side 15.
3. ↑  Isa Trøim: *Arkeologisk forskning og det lovregulerte fornminnevernet – en studie av fornminnevernets utvikling i perioden 1905–1978*, Universitetets oldsaksamling, Oslo 1999, ISBN 8271811584, side 67–69.
4. ↑  Torun Ramberg Skard: *Statens fredete og verneverdige bygninger*, Norges forskningsråd 1994, side 12.
5. ↑  Majorie Parker: *Vern om faste kulturminner – en samfunnsoppgave*, Universitetsforlaget 1980, ISBN 8200053660, side 15.
6. ↑  Hans-Emil Lidén: *Fra antivitet til kulturminne – trekk av kulturminnevernets historie i Norge*, Universitetsforlaget 1991, ISBN 8200211339, side 76.
Må ikke forveksles med Forelegg.
**Forenklet forelegg** er en form for bøteleggelse som brukes i Norge som reaksjon på mindre alvorlige lovbrudd.

Forenklede forelegg utskrives vanligvis av polititjenestemenn, men kan i forbindelse med tollovertredelser også utskrives av tollbetjenter.[]

Forenklede forelegg er kjennetegnet av at de vanligvis utskrives på stedet, og i slike tilfeller må de vedtas umiddelbart for å være rettsgyldige. De kan imidlertid også sendes i ettertid, noe som i praksis skjer ved automatiske trafikkontroller. Blir forelegget vedtatt er saken endelig avgjort; i motsatt tilfelle kan saken fremlegges for påtalemyndigheten som kan utstede et ordinært forelegg dersom de mener at det har skjedd et lovbrudd. Saken kan bringes inn for retten til avgjørelse dersom et slikt forelegg ikke vedtas.

I motsetning til vanlige forelegg havner[*klargjør*] ikke forenklede forelegg i bøteregisteret.

I 2005 ble det i Norge skrevet ut 233 190 forenklede forelegg, noe som utgjorde over 70% av alle straffereaksjoner det året. 218 691 av disse forenklede foreleggene var for brudd på veitrafikkloven. Resten var for brudd på tolloven.

Referanser
----------

1. ↑  «Forenklet forelegg – når gis det og hva er satsene?». Arkivert fra originalen 16. oktober 2014. Besøkt 9. oktober 2014.
2. ↑  Statistisk sentralbyrå: Gjennomsnittlig antall innsatte, etter personens kjønn og type reaksjon
**Foreningen for fritt vaksinevalg** er en norsk organisasjon stiftet i 2015 av de tre legene Heiko Santelmann, Sigurd Nes og Idar Magne Elvemo.

Som formål opplyser foreningen at den skal bidra til å ivareta retten til å ta egne valg angående seg selv og sine barns helse, samt opplyse om potensielle farer ved vaksinasjon. På foreningens nettsted henvises det utelukkende til kilder med vaksinekritisk innhold. En av foreningens første aktiviteter var å invitere vaksinemotstanderen Suzanne Humphries til Norge for å holde foredrag.

Alle de tre grunnleggerne av organisasjonen har drevet utstrakt med diagnostikk av pasienter utenom det medisinsk anerkjente. Heiko Santelmann var en av legene som i slutten av 1980-årene hevdet at svært mange nordmenn var syke av soppen candida. Han har også drevet med homeopati og naturmedisin.. Sigurd Nes er antroposof, og i begynnelsen av 1990-årene behandlet han pasienter som han mente hadde pådratt seg helseplager av legemiddelet Roaccutan. Idar Magne Elvemo begynte i 1980-årene å behandle pasienter som han mente led av el-overfølsomhet. I foreningens styre satt også legen Frank-Leo Eriksen som har diagnostisert pasienter med kronisk borreliose med metoder som ikke er vitenskapelig anerkjente.

Referanser
----------

1. ↑  «Foreningens formål». Foreningen for fritt vaksinevalg.
2. ↑  «Kveldsseminar om vaksiner med lege Suzanne Humphries». TicketCo. Arkivert fra originalen 6. august 2016. Besøkt 4. januar 2020.
3. ↑  «Omstridt sopp i helsedebatten». *Bergens Tidende*. 5. mai 1989.
4. ↑  «Den farlige soppjakta». *dagbladet.no* **(norsk)**. 23. august 2003. Besøkt 13. november 2020.
5. ↑  «Gigant-søksmål etter kvisekur». *Dagbladet*. 27. april 1992.
6. ↑  ««Syvstjerna» tar stråling». *Nordlys*. 3. januar 1990.
7. ↑  «- Vi må lytte til pasientene». *Namdalsavisa*. 17. september 2018.

  


| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
*Denne artikkelen handler om den tyske politikeren. For den romerske statsmannen, se Gaius Julius Caesar*

**Cajus Julius Caesar** (født 22. januar 1951 i Rinteln) er en tysk konservativ politiker (CDU). Han var medlem av det tyske parlamentet, Forbundsdagen, fra 1998 til 2005.

Utdannelse og yrke
------------------

Caesar gikk fra 1967 til 1969 i forstlære, og utdannet seg senere til diplomforstingeniør og forstmann. Fra 1974 til 1998 arbeidet han som revirleder.

Politisk karrière
-----------------

1998 ble Caesar innvalgt i det tyske parlamentet for CDU. Han representerte valgkrets 136 *Lippe I* i delstaten Nordrhein-Westfalen. I Forbundsdagen var han medlem av komitéen for miljø, naturbeskyttelse og reaktorsikkerhet. En anekdote forteller at CDU/CSUs fraksjonsleder Wolfgang Schäuble først bad om å få se Caesars identitetspapirer, fordi han ikke trodde navnet stemte.

Ved forbundsdagsvalget i 2005 ble det på grunn av utsettelsen i valgkretsen *Dresden I* i delstaten Sachsen uklart om Caesar ville bli gjenvalgt. Ettersom CDU fikk flere enn 9 409 annenstemmer i Dresden, vil Caesar ikke bli innvalgt over Nordrhein-Westfalens landsliste. Dette er et resultat av det som på tysk kalles *Wählerzuwachsparadoxon*.

Referanser
----------

1. ↑   Grunnleggende data om medlemmene av Forbundsdagen, katalogkode 11003064, besøkt 13. april 2018[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Cajus Julius Caesar – kategori av bilder, video eller lyd på Commons Rediger på Wikidata
* Biografi
* Paradoxien bei der Nachwahl 2005

  


|  |  |
| --- | --- |
| Oppslagsverk/autoritetsdata | VIAF **·** GND
 |

Portal: Tyskland
Sannsynlig fylogenetisk utvikling av mellomformer mellom moser («mosses») og karplanter («ferns & seed plants»)i tidsepokene silur og devon (blå farge).
**Rhyniophyta** er en utdødd, forhistorisk gruppe av planter som trolig utgjorde en divisjon, og som i praksis utviklet vedvev på samme måte som dagens karplanter. Her inngikk klassen ***Rhyniopsida***. 

Fossilt tverrsnitt av stamme hos *Rhynia gwynne-vaughanii*, fra nedre devon.
De skilte lag i devon, og er den første gruppen av sannsynlige karplanter før utviklingen av henholdsvis kråkefotplanter og karplanter. Fossil-funnene er meget rikholdige. Nyere studier har vist at tidligere inkluderte slekter i denne divisjonen i praksis ikke hadde karvev, og derfor må ekskluderes fra gruppen dersom den skal kunne anses som en monofyletisk gruppe. 

Slektene som idag inkluderes, er utelukkende Huvenia, Rhynia, og Stockmansella.

Eksterne lenker
---------------

* (en) *Rhyniophyta* hos Fossilworks Rediger på Wikidata

* (en) *Rhyniophyta* hos Tropicos Rediger på Wikidata

* (en) *Kategori:Rhyniophyta* – bilder, video eller lyd på Wikimedia Commons Rediger på Wikidata
**Mario Innauer** (født 10. januar 1990) er en østerriksk skihopper.

Mario Innauer debuterte i verdenscupen 4. januar 2007 i Bergiselbakken, det tredje rennet i hoppuka. Han endte på 16.-plass, og sikret seg dermed sine første verdenscuppoeng. Tre dager senere, i hoppukas avslutningsrenn i Bischofshofen, kom han på 15.-plass. Noen uker senere kom han på 5.-plass i et renn i Titisee-Neustadt, hans beste plassering i den første verdenscupsesongen. Han var med i Østerrikes tropp til VM i Sapporo i 2007, men fikk ikke hoppe noen av konkurransene.

I begynnelsen av sesongen 2007/2008 var Mario Innauer hemmet av en ankelskade.

Under junior-VM i Zakopane i 2008 hadde han det klart lengste hoppet i andre omgang. Mario falt imidlertid stygt under landingen, og skadet venstre kne og lårmuskel. Dersom han hadde stått på hoppet, hadde han etter all sannsynlighet vunnet rennet. På grunn av denne skaden kunne Innauer heller ikke delta under lagkonkurransen to dager senere.

Mario Innauer er sønn av den tidligere skihopperen og olympiavinneren Anton Innauer og nevø av den tidligere europamesteren i kulekjøring Siegi Innauer. Han bor i nærheten av Innsbruck, og representerer sammen med sin venn og konkurrent, Gregor Schlierenzauer, klubben SV Innsbruck-BergIsel.

Referanser
----------

Eksterne lenker
---------------

* (en) Mario Innauer – FIS (skihopping) Rediger på Wikidata
**Engelsk toy terrier** (FCI# 013), som også kalles **black and tan toy terrier** er en liten terrier som opprinnelig stammer fra Storbritannia, der den blant annet har vært benyttet til bekjempelse av rotter.

Opprinnelse og alder
--------------------

Engelsk toy terrier er et resultat av avl på såkalte black and tan terriere (en nå utdødd britisk terriertype som er kjent fra beskrivelser tilbake til 1500-tallet, og i flere fargevarianter enn hva navnet skulle tilsi). Engelsk toy terrier ble imidlertid formet spesielt på 1800-tallet, da det i en periode ble svært populært med miniatyrhunder i England. Noen hevder også at italiensk mynde ble benyttet for å oppnå ønsket størrelse, men dette er svært usikkert.

*Miniatyr Black & Tan-terrierklubb* ble startet på Crufts utstilling i 1938 i Storbritannia. I 1960 byttet hunderasen navn til *English Toy Terrier (black and tan)*, som altså ble til *engelsk toy terrier* på norsk. Rasen har vært mest populær i hjemlandet og i USA og Finland, men den regnes allikevel som sjelden. Som følge av dette er innavlsgraden i visse linjer svært høy. Rasen er også plaget av tannmangel, som i mange tilfeller kan være betydelig. Siden 1950-tallet har oppdrettere spesielt konsentrert seg om å forbedre rasens helse og utseende. Noen kynologer mener at engelsk toy terrier finnes i avlslinjene til både yorkshire terrier og dvergpinscher.

Den britiske rasestandarden er fra 8. juni 1988 og ble sist revidert den 2. februar 1998.

Utseende, anatomi og fysikk
---------------------------

Engelsk toy terrier er en velbalansert, elegant og kompakt liten hund, med glatte og tørre linjer. Hodet er langt, smalt, kileformet uten fremtredende kinnmuskulatur. Skallen er flat. Ørene er ansatt høyt på bakhodet og står forholdsvis tett og er tilspisset. De bæres opprettstående fra hunden er omkring 9 måneder gammel. Halsen er lang, elegant og lett buet (uten løshud). Kroppen er kompakt og harmonisk bygget, brystet smalt og dypt med godt buede ribben, lendet godt hvelvet.

Pelsen er kort, tykk, tett og skinnende i fargen sort (ibenholt) og tan (dyp, varm kastanje).

Idealhøyden er 25-30 centimeter og idealvekten 2,7-3,6 kilogram. De fleste individer er i dag større enn standarden og også kraftigere bygget enn hva denne tilsier. Noen hunder blir opp mot 40 cm høye og 7-8 kg tunge, men dette ikke er ønskelig.

Bruksområde
-----------

Engelsk toy terrier ble opprinnelig brukt som selskapshund og brukshund, helst til å bekjempe skadedyr som mus og rotter. I dag er den først og fremst en gøyal familiehund og en sjelden utstillingshund.

Lynne og væremåte
-----------------

Engelsk toy terrier er en livlig, energisk og pågående terrier som passer for folk som liker å mosjonere. Som terriere flest er den våken og vaktsom ovenfor fremmede. Pelsen trenger normalt stell.

Se også
-------

* Toy terrier

|  |  |
| --- | --- |
| Oppslagsverk/autoritetsdata | Store norske leksikon
 |
**Tic**, flertall **tics**, er en betegnelse for plutselig, ufrivillig, kortvarig sammentrekning av muskler i ansikt eller hals. Disse kalles motoriske tics. Tics kan også ytre seg som lyder i form av kremting, hosting, banning eller gjentagelse av bestemte ord, og disse kalles vokale tics.

Motoriske tics kan ytre seg som grimaser, kniping i øynene eller små rykninger. Lignende muskelrykninger kan sees ved ansiktsnevralgi. Tics forekommer også som symptom ved Tourettes syndrom.

Tilstanden starter i barndommen og er ofte forbundet med tvangslidelser, hyperkinetiske forstyrrelser (ADHD) og andre psykiatriske tilstander. Under stress, utmattelse eller opphisselse øker forekomsten av tics. Årsaken til tics er forstyrrelse i hjernefunksjonen. Hemmende nervebaner i hjernen fungerer ikke slik som de skal og dermed blir enkelte grupper av nerveceller overaktive. Tilstanden er ufarlig. Tics-lidelser vil ikke kunne kureres ved behandling.

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** NKC
 |
**Økonomiske indikatorer** er statistiske elementer i økonomien. De åpner for analyse av økonomisk ytelse og prognoser for fremtidige trender. Økonomiske indikatorer studeres oftest i sammenheng med konjunkturer i makroøkonomien.

Vanligste økonomiske indikatorer
--------------------------------

Økonomiske indikatorer kan være:

* indekser
* overskuddsrapporter
* økonomiske sammendrag, som omfatter endringer i blant annet:
	+ arbeidsledighet
	+ nye boligprosjekter
	+ konsumprisindeksen
	+ industriell produksjon
	+ konkurser
	+ BNP
	+ detaljhandel
	+ aksjepriser
	+ pengemengde

Indikatortyper
--------------

### Ledende, sammenfallende, etterslepende

**Sammenfallende indikatorer** er indikatorer som inntreffer på samme tidspunkt som den økonomiske aktiviteten.

Eksempel: 

* lønnsutbetaling

**Ledende indikatorer** er indikatorer som endrer seg før den økonomiske aktiviteten, og dermed kan brukes i noen tilfeller til å forutsi fremtidige trender.

Eksempel: 

* aksjepriser
* gjennomsnittlig antall arbeidstimer i tilvirkningssektoren
* boligmarkeder
* inflasjon (f.eks. KPI)
* rentesatser

**Etterslepende indikatorer** endrer seg etter endringer i den økonomiske aktiviteten.

Eksempel: 

* arbeidsledighetsraten
* Prosentvis endring i KPI
* BNP (noen ganger)

### Korrelasjon

En indikator kan gå i samme eller motsatt retning av den økonomiske aktiviteten. **Medsykliske indikatorer** endrer seg i samme retning som den økonomiske aktiviteten, mens **motsykliske indikatorer** endrer seg i motsatt retning. Arbeidsledighet er et eksempel på en motsyklisk indikator, da den faller ved f.eks. en vekst i BNP. Statistisk sett kan korrelasjon brukes til å fastslå hvorvidt en indikator er med- eller motsyklisk.

Se også
-------

* Konsumprisindeks
* Kjerneinflasjon
* The Conference Board
* Fundamental analyse
* Inflasjon

Eksterne lenker
---------------

* U.S. Bureau of Labor Statistics
* Nybegynnerguide om økonomiske indikatorer (på engelsk) Arkivert 31. august 2009 hos Wayback Machine.
* Økonomiske indikatorer – Statistisk sentralbyrå

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** GND **·** LCCN **·** NKC
 |
Skisse over ulike deler av sjøterritoriet, ut fra et lands kystlinje
**Økonomisk sone** er en havsone der en kyststat har suverene rettigheter over naturressursene i sjøen, på og under havbunnen.

Kyststatenes rett til å opprette økonomiske soner er nedfelt i FNs havrettskonvensjon. Sonen kan strekke seg ut til 200 nautiske mil fra grunnlinjen, det ble allment akseptert under FNs havrettskonferanse. Staten har ikke – som for sjøterritoriet, som maksimalt kan strekke seg ut til tolv nautiske mil – suverenitet over den økonomiske sonen, kun rett til å forvalte og utnytte naturressursene. Andre stater har rett til bl.a. skipsfart, overflyving og til å legge og vedlikeholde undersjøiske kabler og rørledninger i en kyststats økonomiske sone.

Se også
-------

* Havrett
* Norges økonomiske sone
* Åpent hav

Eksterne lenker
---------------

* De forente nasjoners konvensjon om havretten, del V
* Norges regjering om Norges økonomiske sone

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** GND **·** LCCN **·** BNF **·** BNF (data) **·** NDL
 |
Skisse av utbredelsen til tornekrattskogene sør på Madagaskar. 95 % av plantene i denne økoregionen er endemiske til regionen.
Tornekrattskog ved stedet Ifaty sør på Madagaskar med ulike typer baobab (*Adansonia*). *Alluaudia procera* og annen vegetasjon.
**Økoregion** (økologisk region), også kalt en bioregion, er et økologisk og geografisk definert område som er mindre enn en økosone og større enn et økosystem. Økoregioner dekker relativt store områder av land eller vann, og har særegne, geografisk forskjellige sammensetninger av naturlige miljøer og arter. 

Økoregion er definert av faktorer som miljø, geologi og geografi. Økoregionene har sjelden klare, fastsette grenser, men er område der visse økologiske prosesser finnes sted. Økoregioner kan til i eksempel omfatte øygrupper, sjøer (både innsjøer og deler av hav), skogs- eller steppeområde og ørkener. WWF har utarbeid lister over ulike økoregioner i verden, slik som Global 200. Innenfor miljøvern er det viktig å verne om hver økoregion for å ta vare på arter og samspill som kun finnes der.

Referanser
----------

1. ↑  Worldwildlife.org

Litteratur
----------

* Park, Chris (2007): «Ecoregion» i: *A Dictionary of Environment and Conservation*. Oxford University Press.

Eksterne lenker
---------------

* Ecoregions, WWF (worldwildlife.org)
* Freshwater Ecoregions of the World (feow.org)

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Økososialisme** er en alternativ politisk retning som kombinerer sosialisme og økologi. Grunntanken er at økologiske problemer ikke kan løses uten å utfordre kapitalismen som system. I et ideelt økososialistisk system, har produsentene således gjenvunnet kontroll over produksjonsmidlene, og naturens grenser for produksjonsvekst respekteres. Naturen gis en egenverdi og respekt. Retningen hevder at sosialistisk ideologi som ikke respekterer naturen, er verdiløs.

Produksjonsmåtene i et økososialistisk samfunn er utført av frie arbeidsstyrker som legger en økosentrisk bevissthet til grunn. Dette betyr at arbeideren eier sin egen arbeidskraft, og at arbeiderne selv styrer og bestemmer over arbeid og arbeidsplass, på en demokratisk måte. Dette kan gjøres gjennom for eksempel arbeiderstyrte bedrifter, eller kooperativer.

Referanser
----------

1. ↑  Wall, Derek (2010). «1». *The rise of the green left*. London: Pluto Press. s. 2. ISBN 9780745330365.
2. 1 2  Kovel, Joel (2007). *The enemy of nature - The end of capitalism or the end of the world*. London: Zed Books. ISBN 9781842778708hb Sjekk `|isbn=`-verdien: invalid character (hjelp).

|  |  |
| --- | --- |
| Oppslagsverk/autoritetsdata | NKC
 |
Økonomiklasse i japansk tog)
**Økonomiklasse** er den rimeligste klasse i fly, jernbane og båt. Historisk er denne klasse blitt kalt turistklasse på skip eller tredje klasse på tog.

Selv om økonomiklasse i fly har mindre benplass og dårligere servicetilbud, foretrekkes den av de fleste på grunn av den lavere billettprisen.

Økonomiklasse på jernbane
-------------------------

Det eksisterer forsatt klassedelte tog, men mange jernbaneselskaper har innført nye navn, slik som i USA og England «Coach Class» eller «Standard Class» for det som tidligere var 3. klasse.

I Norge kjører Vy ikke tog med vogner med atskilte klasser. Tidligere var det på fjerntogene på jernbanen vogner for 2. og 3. klasse, men bare en begrenset tilgang på 2. klasse. Som oftest halvparten av en vogn i et fjerntog var reservert for 2. klasse.

Økonomiklasse på fly
--------------------

Økonomiklasse i Emirates Airline Airbus A380
Flere flyselskaper har i markedsføringsøyemed innført nye navn på sin økonomiklasse, eks.;

* British Airways *World Traveller*
* Kingfisher Airlines *Kingfisher Class*
* United Airlines *Economy/Economy Plus*
* Air Canada *Hospitality/Hospitalité*
* Philippine Airlines *Fiesta Class*
* Air France *Voyageur*.
* Etihad Airways Coral zone

Avstanden mellom seteradene kan variere fra 29 til 36 tommer. Setebredden fra 17 til 19 tommer.
***Apoderiger*** er en slekt av små, rødlige eller brunlige køllebiller, der artene er knyttet til maur.

Utseende
--------

Små, rødaktige eller gulaktige biller, bakkroppen er mye bredere enn forkroppen. Disse artene har reduserte øyne og er ofte blinde. Kroppsformen varierer mye. **Hodet** er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.

Levevis
-------

Sannsynligvis er alle medlemmene i gruppen Clavigeritae knyttet til maur (de er myrmekofiler). Disse små, gulaktige billene, som mangler øyne, er helt avhengige av maurene. På bakkroppen har billen noen hårtufser som skiller ut et stoff som maurene er svært glade i – det har neppe noen næringsverdi, men kan kanskje fungere som et rusmiddel. Maurene slikker i seg stoffet fra hårtufsene. Skulle maurkolonien bli forstyrret, for eksempel hvis man løfter opp steinen de lever under, bærer maurarbeiderne billene i sikkerhet sammen med koloniens larver og pupper.

Utbredelse
----------

Gruppen er utbredt på Madagaskar.

Systematisk inndeling
---------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger (Staphylinidae)
				+ Underfamilien **køllebiller, Pselaphinae**
					- Overstammen Clavigeritae
						* Gruppen **Clavigerini** Leach, 1815
							+ Understammen Apoderigerina Jeannel, 1954
								- Slekten ***Apoderiger*** Wasmann, 1897 - tre arter, Madagaskar
									* *Apoderiger cervinus* Wasmann, 1897
									* *Apoderiger spinosus* (Dajoz, 1982)
									* *Apoderiger torticornis* Jeannel, 1960

Referanser
----------

1. ↑  «Artsdatabankens artsopplysninger». Artsdatabanken. 15. november 2020. Besøkt 15. november 2020.

Eksterne lenker
---------------

* (en) *Apoderiger* i Global Biodiversity Information Facility Rediger på Wikidata

* (en) *Apoderiger* hos NCBI Rediger på Wikidata

* *Apoderiger* – detaljert informasjon på Wikispecies Rediger på Wikidata
**Økonom** er en yrkestittel som vanligvis benyttes om personer som har utdanning i samfunnsøkonomi. Begrepet kan også brukes om en person som leder innkjøp og andre økonomiske forhold i en bedrift, en større husholdning e.l. eller om en person som er dyktig i pengesaker eller er sparsommelig.

Yrkestittelen «økonom» er ikke beskyttet. Det innebærer at hvem som helst kan kalle seg «økonom». Siviløkonom er derimot en beskyttet tittel for personer som har avlagt høyere utdannelse innen bedriftsøkonomi med enten 5 års varighet eller 2 + 3 års varighet, men 5 år totalt.

Etymologi
---------

Økonom har kommet via latin fra gresk og betydde opprinnelig å husholdere, fra gresk οἶκος (oikos; hus) og νόμος (nomos; lære).

På engelsk brukes begrepet «economist» om en person med utdanning innen «economics», altså samfunnsøkonomi. Det engelsk begrepet «economist» brukes dermed ikke om personer med utdanning i bedriftsøkonomi («business administration»). Det norske økonom-begrepet er altså mye videre enn det engelske begrepet «economist».

Se også
-------

* Bedriftsøkonom
* Diplomøkonom
* Samfunnsøkonom
* Siviløkonom

Referanser
----------

1. ↑  Bokmalsordboka
2. ↑  Forskrift om grader og beskyttede titler §70

Eksterne lenker
---------------

* Utdanning.no om «økonom»

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND **·** GND **·** LCCN **·** BNF **·** BNF (data) **·** NDL **·** NKC **·** NKC
 |
**John Fallon** (født 16. august 1940 i Blantyre utenfor Glasgow) er en skotsk fotballspiller som er kjent for sin karriere i Celtic FC. Fallon var målmann og signerte for Celtic som 18-åring høsten 1958 og debuterte i 1-1-kampen mot Clyde FC 26.september 1958. De to første sesongene vekslet han med å stå i mål med Frank Haffey, men i de to neste var Fallon stort sett forvist til innbytterbenken. Men fra høsten 1964 var Fallon førstevalget.

Fallon ble i Celtic fram til våren 1972. Etter det hadde han et kort opphold i Motherwell FC og et annet i Morton FC, før han la opp samme høst.

Fallon var kjent som en ekte Celtic-supporter. Både hans familiebakgrunn, men også under sin opptreden på kampene. Da han opplevde et Old Firm-tap i mars 1964, fikk han en advarsel av politiet etter kampen for måten han fra keeperplass hadde agitert med Celtic-supporterne.

I sine 13 sesonger i Celtic spilte han 184 kamper og holdt nullen i 61 av dem, en tredjedel.

Referanser
----------

1. ↑   transfermarkt.com, Transfermarkt spiller-ID 304445, besøkt 9. oktober 2017[Hentet fra Wikidata]

Eksterne lenker
---------------

* (en) John Fallon – UEFA Rediger på Wikidata

* (en) John Fallon – Transfermarkt Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN
 |
**Fran Jović** (født 13. juni 1984 i Zagreb) er en kroatisk advokat og fotballdommer som til daglig dømmer i landets øverste divisjon 1. HNL. I tillegg har han dømt flere internasjonale kamper på aldersbestemt nivå både i regi av FIFA og UEFA.

Jović debuterte som hoveddommer på landets øverste nivå i oktober 2009. Hans første europacupkamp kom den 2. juli 2015, da han dømte første kvalifiseringsrunde av UEFA Europa League 2015/16 mellom Skonto Riga og St. Patrick's Athletic FC (2–1).

Han har dømt flere landskamper på U-17, U-19 og U-21-nivå, blant annet flere kamper under kvalifisering til aldersbestemte europamesterskap og ett sluttspill i europamesterskap for U-17 i 2016. Jović debuterte internasjonalt som hoveddommer på øverste nivå den 7. oktober 2017, da han dømte VM-kvalifiseringskampen mellom Gibraltar og Estland (0–6).

Referanser
----------

1. ↑  FIFA.com – 2020 Refereeing International Lists, Croatia (Besøkt 3. mars 2020)
2. ↑  Voetbal.com – UEFA Europa League Qual. 2015/2016, Skonto FC-St. Patrick's Athletic 2:1 (Besøkt 3. mars 2020)
3. ↑  Worldfootball.net – WC Qualifiers Europe 2016/2017, Gibraltar-Estonia 0:6 (Besøkt 3. mars 2020)

Eksterne lenker
---------------

* (en) Fran Jović – Transfermarkt (dommer) Rediger på Wikidata

* (en) Fran Jović – WorldFootball.net Rediger på Wikidata

* (en) Fran Jović – WorldFootball.net (dommer) Rediger på Wikidata
**Anthony Francis Huck** (født 4. desember 1945 i Regina), canadisk ishockeyspiller som deltok i de olympiske vinterleker 1968 i Grenoble.

Huck vant en olympisk bronsemedalje i ishockey under vinter-OL 1968 i Grenoble. Han var med på det canadiske laget som kom på tredjeplass i turneringen bak Sovjetunionen og Tsjekkoslovakia.

Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve poeng. Canada vant fem kamper og tapte to og ble nummer tre med ti poeng. Turneringen var også det 35. verdensmesterskapet i ishockey. Huck var forward og spilte sju kamper og scoret fire mål i OL-turneringen.

OL-medaljer
-----------

* 1968 Frankrikes flagg Grenoble - Bronse Bronse i ishockey Canadas flagg Canada

VM-medaljer
-----------

* 1966 Jugoslavias flagg Ljubljana - Bronse Bronse i ishockey Canadas flagg Canada
* 1967 Østerrikes flagg Wien - Bronse Bronse i ishockey Canadas flagg Canada
* 1968 Frankrikes flagg Grenoble - Bronse Bronse i ishockey Canadas flagg Canada

Referanser
----------

1. ↑  «Games Score». *Grenoble 1968, Vol. 2* (Offisiell rapport utg.). 1968. s. 384.

Eksterne lenker
---------------

* (en) Fran Huck – Olympedia Rediger på Wikidata

* (en) Fran Huck – Sports-Reference (OL-resultater – arkivert) Rediger på Wikidata

* (en) Fran Huck – National Hockey League (NHL) Rediger på Wikidata

* (en) Fran Huck – Hockeydb.com Rediger på Wikidata

* (en) Fran Huck – Hockey-Reference.com Rediger på Wikidata

* (en) Fran Huck – Legends of Hockey Rediger på Wikidata

* (en) Fran Huck – Eliteprospects.com Rediger på Wikidata
En **adjektivfortelling** er en selskapslek der deltakerne skal velge tilfeldige adjektiver til en skrevet fortelling som holdes skjult. En spilleder skriver inn adjektivene foran substantivene i teksten og leser opp historien når alle ordene er på plass. Fordi fortellingen er ukjent for deltakerne, blir adjektivene merkelige og morsomme i forhold til de ordene de skal beskrive. Historien er vanligvis skrevet på forhånd, men kan også skrives underveis og handle om eller nevne personene som er til stede, for at det skal blir mer aktuelt. 

Det er vanlig å bruke adjektiv som verken er kjedelig eller provoserende. Leken ligner på den amerikanske ordleken mad libs, med den viktige forskjellen at man her ikke bare utelater adjektiv, men også verb, substantiv og adverb. I mad libs utelater man ofte bare enkelte av ordene for ikke å gjøre det for vanskelig.

Adjektivfortellinger brukes ofte på skolen for å lære unge elever om adjektiv på en morsom måte.

Eksempel
--------

1. Spillederen har på forhånd skrevet en enkel fortelling som ikke inneholder adjektiv og som holdes skjult for deltakerne. En slik fortelling kan for eksempel være: 

*\_\_\_\_\_Anne hadde invitert til \_\_\_\_\_sommergrilling. Først av alle kom \_\_\_\_\_Petter, han hadde med en flaske \_\_\_\_\_rødvin. Deretter kom den \_\_\_\_\_familien Blomkvist, der den \_\_\_\_\_Geir hadde glemt å fylle bensin på den \_\_\_\_\_bilen, så de kom fem \_\_\_\_\_minutter for sent. (…)*
2. Deltakerne foreslår tilfeldige adjektiv uten å kjenne til teksten, og spillederen setter dem inn i de åpne feltene:

***Den sprø** Anne hadde invitert til en **snodig** sommergrilling. Først av alle kom **selvsikre** Petter, han hadde med en flaske **flau** rødvin. Deretter kom den **moste** familien Blomkvist, der den **allmektige** Geir hadde glemt å fylle bensin på den **oppblåste** bilen, så de kom fem **frekke** minutter for sent. (…)*
3. Fortellingen med de nye adjektivene leses opp høyt.

Se også
-------

* Mad Libs – offisiell nettside
**Adjarakrisen** var en politisk krise i Adsjaria autonome republikk innen Georgia, den gang ledet av Aslan Abashidze, som nektet å adlyde de sentrale myndigheter etter president Eduard Sjevardnadzes avgang under Roserevolusjonen i november 2003. Krisen truet med å utvikle seg til militær konfrontasjon, fordi begge sider mobiliserte sine styrker på de indre grenser. Georgias post-revolusjonære regjering til president Mikheil Saakashvili klarte imidlertid å unngå blodsutgytelse, og ved hjelp av Adjaras motstand sikret sin suverenitet. Abashidze forlot regionen til eksil i mai 2004, og ble etterfulgt av Levan Varshalomidze.

Spenninger
----------

Georgianere feirer roserevolusjonen i Tbilisi (November 2003)
Adjaran-lederen Aslan Abashidze, var i sterk opposisjon til Rose revolusjonen, og erklærte unntakstilstand umiddelbart etter Eduard Sjevardnadze's avgang den 23. november 2003.

Referanser
----------

Eksterne lenker
---------------

* Krisen i Ajaria: Den Militære Dimensjon
* I bilder Ajaria 's" velvet revolution"[*død lenke*]
* Georgian territorier: Ajaria
* Tidslinje – 2004
**Ordnøkkelen** er en tesaurus for kulturminnevern, opprettet og vedlikeholdt av Riksantikvaren.

Tesaurusen består av vel 4 000 termer (emneord), til bruk ved emneindeksering og søk i databaser. Termene i tesaurusen står i et hierarkisk forhold til hverandre, slik at de fleste termene har én overordnet term, og en del har én eller flere underordnete eller sideordnete termer.

Mange av termene er definert, med definisjoner som er hentet fra andre kilder (ordbøker, leksika eller annen faglitteratur), eller er utarbeidet hos Riksantikvaren.

Utvalget av termer gjenspeiler kulturminneforvaltningens behov for indeksering og gjenfinning i sine databaser, og utgjør derfor ikke en fullstendig ordliste for kulturminnevern.

Ordnøkkelen brukes som metadata i disse offentlig tilgjengelige databasene: Riksantikvarens vitenarkiv, Kulturminnebilder, Riksantikvarens bibliotek i BIBSYS Ask.

Eksterne lenker
---------------

* Ordnøkkelen
* Riksantikvarens vitenarkiv
* Kulturminnebilder
* BIBSYS Ask/Riksantikvaren[*død lenke*]
**Calheta** er en av de elleve kommunene i den sjølstyrte portugisiske regionen Madeira. Det er også navnet på byen som er administrasjonssenter i kommunen. I blant brukes navnevarianten **Vila da Calheta** for å skille fra en kommune med samme navn på Asorene.

Kommunen
--------

Kommunen Calheta ligger heilt sørvest på øya. Arealet er ca. 116 kvadratkilometer og folketallet 11 735 (i 2011). Madeiras vestligste punkt, *Ponta do Pargo*, ligger i kommunen.

De viktigste næringsveiene er jordbruk og fiske.

Byen
----

Byen Calheta er en av de eldste på Madeira, grunnlagt allerede i 1430 og med bystatus fra 1502. Stedet var tollstasjon for sukkereksporten og dermed sentralt så lenge sukkerindustrien på øya var omfattende. Fra utpå 1800-tallet blei den imidlertid mindre viktig som handelssted.

Byens kirke er også opprinnelig fra 1400-tallet, men dagens utseende er i hovedsak fra 1639.

Kirkesogn
---------

Kommunen består av åtte kirkesogn: Arco da Calheta, Calheta (byen), Estreito da Calheta, Fajã da Ovelha, Jardim do Mar, Paúl do Mar, Ponta do Pargo og Prazeres.

Referanser
----------

1. ↑  ; besøksdato: 19. september 2018.
2. ↑  Folketall fra Det portugisiske statistikkbyrået; besøkt 10. august 2012.

Eksterne lenker
---------------

* Offisielt nettsted Rediger på Wikidata

* (en) Calheta (Madeira) – kategori av bilder, video eller lyd på Commons Rediger på Wikidata

| * v
* d
* r
Kommuner på Madeira |
| --- |
| Madeiras flagg | Kommuner | Funchal **·** Câmara de Lobos **·** Santa Cruz **·** Machico **·** Ribeira Brava **·** Calheta **·** Santana **·** Ponta do Sol **·** São Vicente **·** Porto Santo **·** Porto Moniz | Portugals flagg |
| Øygrupper | Selvagensøyene **·** Desertasøyene |


|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |
**Semiramis** avbildet som en bevæpnet amasone i en italiensk illustrasjon fra 1700-tallet.
Semiramis, dronning av Babylon, 1905, symbolistisk arbeid av Cesare Saccaggi fra Tortona*Semiramis, dronning av Babylon,* 1905, symbolistisk arbeid av Cesare Saccaggi fra Tortona
**Semiramis** er navnet en av flere legendariske assyriske dronninger for antikkens grekere, hvor den nyeste var Semiramis II som Babylons hengende hager etter sigende ble bygd for.

Den virkelige og historiske figur bak de greske legender var **Sammuramat**, en assyrisk dronning av Shamshi-Adad V som styrte i tiden 824-811 f.Kr. Han var konge av Assyria og hersker av det nyassyriske rike, og dets regent i fire år inntil Shammuramats sønn Adad-Nirari III ble myndig eller gammel nok til å styre selv.

De greske legendene ble gjenfortalt av Diodorus Siculus, Junianus Justinus og Ktesias fra Knidos for å skape et bilde av henne og hennes forhold til kong Ninos, sistnevnte selv en mytisk konge av Assyria og ikke bevitnet i den assyriske kongeliste.

Navnet Semiramis kom også til å bli knyttet til ulike monumenter i vestlige Asia hvor den egentlige opprinnelsen var enten ukjent eller blitt glemt. Til sist kan hvert eneste mektig monument fra oldtiden fra Eufrat til Iran bli tilskrevet henne, selv Behistuninnskriften, en samling kileinnskrifter og skulpturarbeid på en bergvegg ved byen Behistun i vestlige Iran, som egentlig tilhørte Dareios I av Persia. Den greske historikeren Herodot har tilskrevet henne de kunstige breddene som utgjorde Eufrat, og kjente hennes navn som bar en port i Babylon. Babylons hengende hager, regnet til en av de verdens syv underverker i den antikke verden, ble tilskrevet henne.

Referanser
----------

1. ↑   Q24493438[Hentet fra Wikidata]
2. ↑   Q45182843[Hentet fra Wikidata]
3. ↑  Fox, Robin Lane (2008): *Travelling Heroes in the Epi Age of Homer*, 2008, s.176: «Semiramis was an invention of Greek legend only».
4. ↑  På italiensk, som *Semiramide*, ble legenden om henne til en libretto for Gioacchino Rossini; deretter oversatt til persisk hvor hun ble hetende *Shamiram*.
5. ↑  «Sammu-ramat» i: *Britannica.com*
6. ↑  «Sammuramat 811 - 808 BC» Arkivert 12. juli 2012 hos Wayback Machine. *Hyperhistory.net*
7. ↑  Se Strabon xvi. I. 2
8. ↑  Diodorus Siculus ii. 3
9. ↑  Herodot, i. 184
10. ↑  Herodot, iii. 155
11. ↑  The Hanging Gardens of Babylon, Plinia.net
12. ↑  The Hanging Gardens of Babylon, Unmuseum.org

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** World History Encyclopedia **·** Brockhaus Enzyklopädie **·** Encyclopædia Universalis **·** Nationalencyklopedin **·** VIAF **·** BNF **·** BNF (data) **·** SUDOC
 |
Skisse av Remington Rolling Block-mekanisme.
**Rulleblokk** (engelsk *rolling block*) eller **rulleblokkmekanisme** er en låsemekanisme brukt på på skytevåpen, og er en underklasse av baklader (kammerlader). Forseglingen av støtbunnen gjøres ved hjelp av en spesielt utformet sluttstykke som roterer rundt en stift. Mekanismen låses når hanen faller slik at patronen da ikke kan bevege seg bakover under avfyring. Ved å spenne hanen opp igjen kan sluttstykket roteres fritt slik at våpenet kan lades.

Historie
--------

Remington Rolling Block-riflen er et av de mest vellykkede enkeltskuddsvåpnene som noen sinner er laget. Mekanismen har en sterk enkel konstruksjon som er svært pålitelig, og viste seg lite følsom for feilfunksjonering på grunn av skitt eller uvøren håndtering. Mekanismen var basert på "split breech"-mekanismen som hadde blitt produsert av Remington under den amerikanske borgerkrigen. I 1865 ble designet videreutviklet av Joseph Rider, og "Model 1865 Remington Pistol" ble tilbudt som første det fabrikkvåpenet basert på rulleblokkmekanismen. I 1866 ble hæren og marinen i USA tilbudt å kjøpe inn våpenet. Den amerikanske hæren takket nei, mens den amerikanske marinen forpliktet seg til å kjøpe 5000 pistoler.

Den første riflen basert på dette rulleblokkmekanismen ble presentert på Paris-utstillingen i 1867, og på under et år ble våpenet antatt som militær standardrifle i flere land inkludert Norge og Sverige (som Remington M1867) og Danmark. Den amerikanske Springfield Model 1871 er et annet eksempel på denne mekanismen.

Frem til moderne sylinderlåsrifler ble vanlig ble mange eldre perkusjonsrifler og musketter bygd om tol rulleblokkmekanismer.

Trykk og sikkerhet ved bruk av moderne ammunusjon
-------------------------------------------------

På grunn av de metallurgiske teknikkene som ble brukt i svartkruttvåpen på 1800-tallet er en del rulleblokkpistoler og -rifler fra sent 1800-tall og tidlig 1900-tall ikke egnet for skyting med moderne høytrykksammunisjon. Fra tidlig på 1900-tallet har det imidlertid vært produsert rulleblokkrifler laget med moderne stål som tåler trykket til moderne røyksvake patroner, og det har for eksempel blitt laget rulleblokkrifler for patroner som 7×57 mm.

Se også
-------

* Sylinderlås
* Bøylemekanisme
* Pumpemekanisme
* Knekkmekanisme
* Kilemekanisme (fallblokk)

Referanser
----------

1. ↑  Rolling Block Action

Eksterne lenker
---------------

* Demonstrasjon av rulleblokkmekanismen på en snittmodell (YouTube)
| Artikkelen inngår i serien om
**Styreformer** |
| --- |
|  |
| Anarki
Aristokrati
Autokrati
Demokrati
Despoti
Diktatur
Konstitusjonelt monarki
Kleptokrati
Meritokrati
Monarki
Oligarki
Oklokrati
Parlamentarisme
Plutokrati
Presidentsystem
Semipresidentsystem
Teknokrati
Teokrati
Timokrati
Tyranni |

Stater med semipresidentsystem vises i **gult**
**Semipresidentsystem** er en styreform som kombinerer trekk fra parlamentarisme og presidentstyre med en statsminister og en president som begge har betydelig utøvende makt. 

Systemet skiller seg fra parlamentariske systemer ved at det har en president som er direkte valgt av folket og som har mer enn en ren seremoniell rolle. Samtidig skiller det seg fra et system med rent presidentstyre ved at statsministeren og regjeringen, som riktignok utnevnes av presidenten, er ansvarlig overfor den lovgivende makt, som kan tvinge regjeringen til å gå av ved et mistillitsvotum.

Maktfordelingen mellom de to delene av den utøvende makten kan arte seg på forskjellig vis. Oftest er regjeringen ansvarlig for innenrikspolitikken, mens presidenten tar seg av utenriks- og sikkerhetspolitikken. Systemet kan variere fra land til land, i noen land har man en sterk president, som i Frankrike og Russland, mens man i land som Finland, Litauen, Portugal og Kroatia har en mer begrenset presidentmakt, slik at systemet her ligger nærmere parlamentarisme. 

Semipresidentsystemer opplever noen ganger perioder med såkalt «samboerskap», der presidenten kommer fra et annet parti enn statsministeren og regjeringen. Dette kan skje siden de to delene av den utøvende makten velges på forskjellig måte og har forskjellig legitimitetsgrunnlag. Dette har skjedd blant annet i Frankrike, der presidenten ble tvunget til å utpeke en statsminister fra et annet parti.

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data) **·** SUDOC
 |
**Rullemann og Hilleborg** er en norsk variant av en folkevise som finnes i store deler av Europa. I Norge kalles visa også **Svein Nordmann** eller **Kvinnemorderen**. I TSB katalogen er den registrert som D 411.

Handling
--------

En ridder kommer til en jomfru og overtaler henne til å rømme med seg. Etter en stund stopper de og han begynner å grave en grav. Graven er til henne, sier han. Han har tidligere drept sju eller ni jomfruer og gravlagt dem her. Hun ber om å få lov til å lyske ham før hun skal dø, og han går med på det dersom hun kan love at hun ikke vil drepe ham om han skulle sovne. Hun lover det. Under lyskingen sovner han og hun binder ham på hender og føtter. Deretter vekker hun ham og dreper ham med kniven sin.

Eksempel
--------

M.B. Landstad, Norske Folkeviser 1853, s. 567 og 571

Litteratur
----------

* Iivar Kemppinene, *The Ballad of Lady Isabel and the False Knight*, Helsingi 1954 (En god oversikt over den europeiske spredningen av visa)
* Holger Olof Nygard, *The Ballad of Heer Halewijn, its form and Variationes in Western Europe: A Study of the History and Nature of a Ballad Tradition*. Helsinki 1958 (FF Comunications No 169)
* Stefaan Top, Sir Halewijn in Flemish Oral and Printed Tradition. I Bengt R. Jonsson (ed.) *The Stockholm Ballad Conference 1991*, Stockholm 1992, s. 105 – 118